สังคมข่าวหุ้น
ดัชนีตลาดหุ้นไทยปิดที่ระดับ 1,568.76 จุด เพิ่มขึ้น 11.15 จุด มูลค่าการซื้อขาย 65,946 ล้านบาท การผ่อนคลายข้อปฏิบัติในการสวมหน้ากากอนามัย
ดัชนีตลาดหุ้นไทยปิดที่ระดับ 1,568.76 จุด เพิ่มขึ้น 11.15 จุด มูลค่าการซื้อขาย 65,946 ล้านบาท การผ่อนคลายข้อปฏิบัติในการสวมหน้ากากอนามัย
27 มิ.ย. 2565

ดัชนีตลาดหุ้นไทยปิดที่ระดับ 1,568.76 จุด เพิ่มขึ้น 11.15 จุด มูลค่าการซื้อขาย 65,946 ล้านบาท การผ่อนคลายข้อปฏิบัติในการสวมหน้ากากอนามัย หลังสถานการณ์การระบาดของโควิด-19 เริ่มดีขึ้น ส่งผลดีต่อการเปิดรับนักท่องเที่ยวต่างชาติ หลังยกเลิก Thailand Pass ตั้งแต่วันที่ 1 ก.ค.นี้ จะช่วยหนุนต่อกิจกรรมทางเศรษฐกิจฟื้นตัวดีขึ้นต่อเนื่อง
SABUY ปักธงปีหน้ารายได้พุ่ง 20,000 ล้านบาท จากปีนี้คาดมีรายได้ 5,000-5,500 ล้านบาท เชื่อในแต่ละธุรกิจจะมีการเติบโตประมาณ 30-50%  โดยมาจากการเติบโตของ 5 แกนธุรกิจหลัก ขยับงบลงทุนเป็น 8,000-10,000 ล้านบาท ช่วงต้นเดือน ก.ค.นี้ เตรียมแถลงข่าวการติดตั้งตู้ ATM หน้าร้านสะดวกซื้อ และคาดจะมีการติดตั้งตู้ภายในวันที่ 8 ก.ค.นี้ อีกทั้งมองภายในปีนี้ยังมีดีลเกิดขึ้นอีกประมาณ 3-5 บริษัท โดยขณะนี้อยู่ระหว่างการสรุปเงื่อนไขในการทำธุรกิจร่วมกันหรือลงทุนร่วมกันอยู่
AGE ติดโผเข้าคัดเลือกคำนวณดัชนี sSET ในช่วงครึ่งปีหลังของปี 2565 มีผล 1 ก.ค.นี้ ตอกย้ำความเชื่อมั่นให้กับนักลงทุน พร้อมทั้งสะท้อนการเติบโตที่แข็งแกร่งของผลประกอบการที่มีแนวโน้มปรับตัวเพิ่มขึ้นอย่างต่อเนื่อง ด้านผู้บริหาร “พนม ควรสถาพร” ย้ำแผนธุรกิจปีนี้ เดินหน้าเต็มพิกัดลุยธุรกิจการจำหน่ายถ่านหิน และให้บริการธุรกิจโลจิสติกส์ครบวงจร ต่อเนื่อง พร้อมประกาศสร้างการเติบโต มั่นใจปี 2565 ตั้งเป้ากวาดรายได้ 16,000 ล้านบาท
BCPG เตรียมพร้อมขายไฟจาก 2 โรงไฟฟ้าพลังน้ำในลาว “Nam San 3A และ Nam San 3B”  ไปเวียดนามเดือน ก.ย.นี้ ล่าสุดการก่อสร้างระบบสายส่งไฟฟ้าคืบหน้าไปกว่า 90% พร้อมบริหารจัดการเปลี่ยนหนี้คงค้างกับการไฟฟ้า สปป.ลาว ให้เป็นสินทรัพย์ที่ก่อให้เกิดรายได้แทน รับประโยชน์ทั้งการรับชำระเงินที่เร็วขึ้นและสร้างรายได้ให้ในอนาคต
DEMCO เดินหน้าแผนขยายการลงทุนธุรกิจใหม่ ๆ อย่างต่อเนื่อง สอดรับ Mega Trends หลังเทคโนโลยีมีการเปลี่ยนแปลง รวมถึงธุรกิจที่เกี่ยวข้องกับยานยนต์ไฟฟ้า (EV) คาดในช่วงครึ่งหลังของปี 2565 นี้ จะเห็นความชัดเจนในการลงทุนในด้าน Smart Energy และระบบที่จอดรถอัตโนมัติ พร้อมโชว์แบ็กล็อก 4,052 ล้านบาท ลุยประมูลงานใหม่เพิ่ม มั่นใจหนุนรายได้ปีนี้โต 10% ตามเป้า หลังทิศทางการดำเนินงานในช่วงครึ่งปีหลังมีแนวโน้มฟื้นตัวดีขึ้น
“ปรีชา นันท์นฤมิต” ซีอีโอ EFORL ผู้แทนจำหน่ายเครื่องมือ และอุปกรณ์ทางการแพทย์ มุ่งมั่นขับเคลื่อนธุรกิจอย่างเต็มที่ ประกาศแนวทางการปลดล็อกเครื่องหมาย C  ทั้งการทำให้ธุรกิจเครื่องมือแพทย์เติบโตอย่างต่อเนื่อง  เพิ่มไลน์สินค้า ควบรวมกิจการกับธุรกิจที่เกี่ยวข้องกับธุรกิจเครื่องมือและอุปกรณ์ทางการแพทย์ พร้อมรองรับแผนยุทธศาสตร์ชาติ พัฒนาเครื่องมือแพทย์นวัตกรรมโครงการ 5 ปีของภาครัฐ
OR จับมือ “แมริออท อินเตอร์เนชั่นแนล” ขยายเครือข่ายสถานีชาร์จไฟฟ้า EV Station PluZ อำนวยความสะดวกผู้ใช้รถไฟฟ้า ในโรงแรมและรีสอร์ท 30 แห่งทั่วประเทศไทย ทยอยติดตั้งแล้วเสร็จภายในไตรมาส 2/2566 ใช้งานง่าย มีโมบายแอปพลิเคชัน อำนวยความสะดวกทั้งการจองเข้าชาร์จ ชำระเงิน และตรวจสอบประวัติการใช้งาน หวังสร้างแรงจูงใจในการใช้รถยนต์ไฟฟ้ามากขึ้น